File:Back Cover Pothana Bhagavata Vaibhavam.PNG

పోతన భాగవత.వైభవం
పోతన భాగవత గ్రంథంలో సృష్టి మొదలు ప్రళయం వరకు, పుట్టుక, చావుల క్రమం, భగవంతుని అనంత అవతారాలు మహిమా విశేషాలు, మానవ వికాసానికి దర్పణములైన మనువులు, రాజుల వంశాల చరిత్రలు, కాలం స్వరూపం ఇలా అనంతమైన వస్తు విస్తారాలు కలది; దీనిలో నీతి, ధర్మం వివరించబడ్డాయి; సామాన్య శాస్త్రాలకు చెందిన అనేక విషయాలు ప్రస్తావించారు. ఇందులో భాషాపరంగా కవిత్వ పరంగా ఉన్నత విలువలు వైవిధ్యం ఉన్నాయి. భక్తి, రక్తి మున్నగు నవరస భరితం!

భాగవతం లోని దివ్యమైన జ్ఞానం, సంస్కృతంలో  భాగవత మూలమునకు ప్రేరకుడు నారద మహర్షి; కృతికర్త వ్యాస భగవానులు,  ప్రయోక్త శుక బ్రహ్మ. ప్రదాన శ్రోత ముముక్షువు పరీక్షిన్మహారాజు. భాగవతము ప్రవచించిన వారు సూతుడు. శ్రోతలు శౌనకాది మహర్షులు.

సర్వ వేదాంత సారం హి శ్రీ భాగవతమీస్యతే

తద్రసామృత తృప్తస్య నాన్యత్ర స్యాద్రతి క్వచిత్

శ్రీమద్భాగవతం సకల వేదాంత సారంగా చెప్పబడింది. భాగవత రసామృతాన్ని పానం చేసినవారికి మరే ఇతరములు రుచించవు. లోకంలో మహాభాగవతానికి ఉన్న ప్రసిద్ధి సామాన్యమైనది కాదు. "ఈ మహా గ్రంథం ఆసేతుశీతాచల వ్యాప్త పండిత మండలీ కంఠస్థగిత విపుల మణిహారమై, నానా మత ప్రస్థాన సిద్ధాంతావిరుద్ధ ప్రమాణ తర్క సాధనోపాలంభ పూర్వక దుర్విగాహ భక్తి స్వరూప నిరూపణ ఫల వ్యాచి ఖ్యాసువులకు ఆలవాలమై, గీర్వాణ వాణీ తరుణారుణ చరణారవింద మరందాస్వాదలోల హృన్మత్త మిళింద చక్రవర్తులచే బహుభాషలలోనికి అనూదితమై, మోక్షాభిలాషుల మనస్సులలో భద్రముద్రాంకితమై, నిజానికి పురాణమంటే ఇదేనన్నంత అవిరళమైన ప్రచారాన్ని గడించింది. .. ఆధ్యాత్మిక శిఖరాల నధిరోహించిన ఈ ఉద్గ్రంథం భారతదేశంలోని సారస్వతేయుల మహాప్రతిభకు ప్రధమోదాహరణమై శాశ్వతంగా నిలిచి ఉంటుంది."

పోతన భాగవత.వైభవం....చదవండి.....చదివించండి.... శివకిషెన్ జీ, గ్రంథకర్త